În doar 4 luni, peste 18.000 de români au fost concediaţi colectiv.
În primele 4 luni din 2020, 18.239 de salariaţi au fost concediaţi colectiv. Numărul concediaţilor colectiv din 2020 este de 2,2 ori mai mare faţă de 2019. Găsirea unui nou loc de muncă este aproape imposibilă pentru cei peste 50 de ani.
Dacă eşti în situaţia de a fi concediat colectiv, faci parte din cei peste 18.000 mii de români care au rămas peste noapte fără loc de muncă.Alexandru a lucrat ani de zile la o fabrică de generatoare din Craiova. Acum are o misiune imposibilă.Alexandru Vulpe, Șomer: La orice firmă ne vom duce să ne angajăm, suntem sclavi în ţara noastră. La vârsta asta… când aude că ai 53 de ani… aoleu… Şi mai ales acum, zice: "ai fost şi operat şi n-ai voie să faci efort o perioadă". E foarte greu, dar n-avem ce să facem.Nici pentru angajatori nu este uşor. Lucian conduce o afacere în domeniul prelucării pietrei, dar nu a putut să îşi păstreze toţi angajaţii.Lucian Onica, Antreprenor: Ştiu că nu este vina mea, dar am conştiinţa încărcată. Sper ca statul, prin ajutorul pe care ar putea să ni-l acorde nouă, micilor întreprinzători, noi să ne luăm oamenii înapoi.Conform Inspecţiei Muncii, numărul salariaţilor concediaţi colectiv s-a dublat faţă de aceeaşi perioadă din 2019.